Public procurement notice: Contract Notice
Published: 2022-10-24
Buyer: Dunakeszi Város Önkormányzata
Country: HU
Contract type: Services
Procedure: Open procedure
CPV classification: 71247000 | 71248000 | 71541000: Construction project management services
Submission deadline: 2022-11-03
Award criteria: The most economic tender

Technical requirements: Dunakeszi IV. Béla Király Gimnázium és VSZC Lányi Ferenc Technikum és Szakképző Iskola és Uszoda kialakítása tárgyú beruházáshoz kapcsolódó projektfelügyeleti szolgáltatások megvalósítása.
Dunakeszin idén februárban megkezdődött a „Dunakeszi IV. Béla Király Gimnázium és VSZC Lányi Ferenc Technikum és Szakképző Iskola és Uszoda kialakítása” tárgyú beruházás ( Beruházás) megvalósítása. A Kormány a Beruházást nemzetgazdasági szempontból kiemelt jelentőségű üggyé nyilvánította. A Beruházás megvalósító építtetője a BMSK, mint Beruházási Ügynökség (BEÜ).
A fejlesztés eredményeként létrejövő létesítményeknek ill. azok egy részének tulajdonosa Ajánlatkérő lesz, továbbá üzemeltetői, vagyonkezelői feladatokat is el fog látni. A Beruházás sikeres megvalósítása és az intézmények működésének megkezdése érdekében Ajánlatkérőnek nyomon kell követnie a Beruházás megvalósítását és számos kapcsolódó feladatot szükséges megvalósítania.
A BEÜ és az Ajánlatkérő között létrejött együttműködési megállapodás alapján az Ajánlatkérő által a BEÜ felé havi egy alkalommal elektronikus úton teljesítendő adatszolgáltatás összeállításában történő közreműködés.
A Beruházás megvalósításával kapcsolatban a BEÜ, a nemzetgazdasági szempontból kiemelt jelentőségű ügyekben koordinációs feladatokat ellátó főispán, a Közép-magyarországi Gazdaságfejlesztési Zóna komplex fejlesztéséért felelős kormánybiztos vagy egyéb állami szervek, hatóságok által kért ad hoc adatszolgáltatások elektronikus úton és/vagy nyomtatott formában történő teljesítésében közreműködés.
Nyertes ajánlattevő feladata különösen a telekalakítási eljárások megindításához szükséges változási vázrajzot készítő szakértővel történő kapcsolattartás, a változási vázrajzok záradékolására irányuló hatósági eljárások (a Beruházás megvalósításához szükséges mennyiségű, de legalább 2 db eljárás összesen legalább 68 db ingatlanra) megindításához szükséges nyomtatvány kitöltésében és az eljárás megindításának kezdeményezésében közreműködés, továbbá a hatósági eljárás nyomon követése és a hatósági eljárással kapcsolatos ügyintézésben közreműködés.
A telekalakítási engedélyek kiadását követően az ingatlan-nyilvántartásban történő átvezetéshez szükséges hatósági eljárások (a Beruházás megvalósításához szükséges mennyiségű, de legalább 2 db eljárás, összesen legalább 68 db ingatlanra) megindításához szükséges nyomtatvány kitöltésében és az eljárás megindításának kezdeményezésében közreműködés, továbbá a hatósági eljárás nyomon követése és a hatósági eljárással kapcsolatos ügyintézésben közreműködés.
A telekalakítási eljárások lefolytatásához szükség lesz a 224/2019. (IX. 25.) Korm. rendeletben meghatározott sajátos beépítési szabályok és egyedi építési követelmények módosítására. Ajánlatkérőnek kezdeményeznie szükséges a 224/2019. (IX. 25.) Korm. rendelet módosítását. Nyertes ajánlattevő feladata a módosítás kezdeményezéséhez szükséges információk (pl.: módosított beépítési szabályok és egyedi építési követelmények) összegyűjtése és javaslat megfogalmazása a kormányrendelet módosítására.
A Beruházás megvalósítási helyszínéül szolgáló ingatlanok közül a jelenleg még idegen tulajdonban lévők esetében (tervezetten 12 db ingatlan) a tulajdonjogok megszerzésével kapcsolatos kisajátítási eljárások és/vagy kisajátítást helyettesítő adásvételek kapcsán az ügyvédi irodával történő kapcsolattartás az ügyintézés nyomon követése.
Az Ajánlatkérőnek, mint a telkek tulajdonosának feladata a további munkaterület átadáshoz szükséges, illetve a BEÜ és/vagy a kivitelezői konzorcium által kezdeményezett hatósági eljárások, különösen a 2 db használatba vételi engedély kiadására irányuló hatósági eljárás esetében szükséges tulajdonosi nyilatkozatok, hozzájárulások kiadása. Nyertes ajánlattevő feladata ezen nyilatkozatok, hozzájárulások elkészítésében közreműködés.
Jelenleg nem ismert a Beruházás eredményeként létrejövő létesítmény majdani tulajdonosi szerkezete és a pontos üzemeltetői struktúra. Nyertes ajánlattevő feladata a tulajdonviszonyok változásával, a vagyonkezelői, üzemeltetői kör kialakításával kapcsolatos, a Ajánlatkérő hatáskörébe tarozó feladatokban történő közreműködés. Nyertes ajánlattevő feladata a Magyar Állam képviseletében eljáró szervezettel történő kapcsolattartás, a létrejövő vagyon átadásával kapcsolatos megállapodás(ok) elkészítésében közreműködés, valamint a felépítményeknek helyt adó telek tulajdonosaként a szükséges nyilatkozatok, hozzájárulások elkészítésében közreműködés. Továbbá az előzőekkel kapcsolatos ügyintézés nyomon követése.
Tulajdonosként az Ajánlatkérő feladata az egyes közműszolgáltatókkal (áram, víz, szennyvíz, távfűtés) szerződést kötni a közmű bekötések kiépítésére, valamint a közműszolgáltatások megrendelése. A Beruházás keretében létrejövő létesítmény végleges tulajdonosi, vagyonkezelői struktúrájának ismeretében az Ajánlatkérőnek kezdeményeznie szükséges a közműszolgáltatókkal kötött szerződések átadását az egyes tulajdonosoknak és/vagy vagyonkezelőknek. Nyertes ajánlattevő feladata a közműszolgáltatók felé benyújtandó nyomtatványok kitöltésében, illetve a tulajdonosokkal/vagyonkezelőkkel a közműszolgáltatások átvételével kapcsolatos megállapodások elkészítésben közreműködés, továbbá az ügyintézésben közreműködés.
A Beruházás jelentőségére tekintettel a megvalósítás során felmerülő műszaki tartalom módosítási igények és anyagkiváltások esetén az Ajánlatkérő, mint tulajdonos és/vagy üzemeltető, vagyonkezelő érdekeit is érvényesíteni szükséges. Ajánlattevő feladata a műszaki tartalom módosításra vonatkozó kivitelező igények (pl. pótmunka igények, anyagkiváltások) esetében az Ajánlatkérő álláspontjának megfogalmazása a BEÜ felé, illetve a Beruházás megvalósítása során az Ajánlatkérő részéről felmerülő műszaki tartalom módosítási igények (pl.: a beszerzendő ingóságokra vonatkozó igények, a létesítmény üzemeltetését segítő műszaki tartalom módosítási igények) összegyűjtése és a BEÜ felé történő jelzése.
Ajánlatkérő feladata a Beruházás megvalósításában érintett szervezetekkel, személyekkel (különösen, de nem kizárólagosan BEÜ, kivitelezői konzorcium, tervező, közműszolgáltatók, különböző hatóságok, ingatlan tulajdonosok, leendő üzemeltetők, stb.) történő folyamatos kapcsolattartás, az Ajánlatkérő által elvégzendő, jelen műszaki leírásban szereplő feladatok koordinálása.
Kiemelt feladat az Ajánlatkérő hatáskörébe tartozó, a Beruházás megvalósítását veszélyeztető, hátráltató kockázatok monitorozása.

Eligibility requirements: A feltételek felsorolása és rövid ismertetése: Az eljárásban nem lehet AT, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdéseiben meghatározott kizáró okok valamelyike fennáll. A Kbt. 74. § (1) bekezdés b) pontja alapján Ajánlatkérő kizárja az eljárásból azt az AT-t, alvállalkozót vagy az alkalmasság igazolásában részt vevő szervezetet, aki részéről a kizáró ok az eljárás során következett be. Megkövetelt igazolási módok: Előzetes igazolás: Az ajánlatban a Kbt. 67. § (1) bekezdésére tekintettel (mind a magyarországi letelepedésű, mind a nem Magyarországon letelepedett) ajánlattevőknek, valamint adott esetben az alkalmasság igazolásában résztvevő gazdasági szereplő (k) nek a 321/2015. (X. 30.) Kormányrendelet (a továbbiakban: 321/2015. (X.30.) KR.) 4. § szerint egységes európai közbeszerzési dokumentumban (EEKD) szükséges nyilatkozniuk előzetes igazolásként a kizáró okok fenn nem állásáról. Utólagos igazolás: Az alátámasztó igazolásokat a Kbt. 69. § (4) bekezdés szerinti ajánlatkérői felhívásra szükséges benyújtani. A Kbt. 69. § (4) bek. szerinti ajánlatkérői felhívásra benyújtandó igazolódokumentumok: A magyarországi letelepedésű ajánlattevő (k), valamint adott esetben az alkalmasság igazolásában résztvevő gazdasági szereplő (k) vonatkozásában a 321/2015. (X.30.) KR. 8. §-a szerint kell igazolni a Kbt. 62. § (1) és (2) bekezdésben foglalt kizáró okok fenn nem állását. A nem Magyarországon letelepedett ajánlattevő esetében az ajánlatkérő a 321/2015. (X. 30.) KR. 10. §-a szerinti igazolásokat és írásbeli nyilatkozatokat fogadja el. A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. A 321/2015. (X. 30.) KR. 15. § (1) bekezdése alapján ajánlattevőnek az alkalmasság igazolásában részt vevő alvállalkozó vagy más szervezet vonatkozásában csak az EEKD-t szükséges benyújtani a Kbt. 62. §-ában foglalt kizáró okok hiányának igazolása érdekében. Felhívjuk a figyelmet a Kbt. 67. § (3) bekezdésére, valamint a 321/2015. (X. 30.) KR. 3. § (2) és (3) bekezdésére. Azon alvállalkozók tekintetében, amelyek nem vesznek részt alk. igazolásában az ajánlattevőnek a Kbt. 67. §(4) bekezdése szerinti nyilatkozatot kell benyújtani. Felhívjuk a figyelmet a 321/2015. (X. 30.) KR. 1. § (7) bek., 12-14. § és 16. §-ára és a Kbt. 64. § szerinti öntisztázás lehetőségére.